Париш аз конкӣ

Париш аз конкӣ () — намуди варзиши зимистона буда, аз паридан бо лижa аз трамплинҳои махсус муҷаҳҳазшуда иборат аст. Ин варзиш ҳам ҳамчун навъи мустақил баргузор мегардад ва ҳам ба барномаи Лижаронии дугона  дохил мешавад. Мусобиқаҳо таҳти сарпарастии Федератсияи байналмилалии лижаронӣ (FIS) баргузор мешаванд.

 Таърих 

 Пайдоиши париш аз трамплин 
Ин навъи варзиш дар Норвегия ба вуҷуд омадааст — кишваре, ки дар он рақобат дар фуромадан аз кӯҳҳо анъанаи мардумӣ дошт. Аввалин далели ҳуҷҷатӣ ба моҳи ноябри 1808 рост меояд, вақте ки ҷавоне бо номи Олаф Рюэ барои исботи ҷасорати худ 9,5 метр парид.

22 январи 1862 дар шаҳри Трюсил аввалин мусобиқаи расман сабтшуда баргузор гардид.

Дар барномаи Бозиҳои зимистонаи олимпии 1924 дар Шамони париш аз трамплини 70-метрӣ дохил шуда буд. Аз соли 1964 мусобиқаҳо дар трамплинҳои 70 ва 90 метр баргузор мегарданд.

Соли 1925 дар Чехословакия аввалин чемпионати ҷаҳон оид ба намудҳои лижаронӣ баргузор шуд. Соли 1929 ФИС тасмим гирифт, ки чемпионатҳои ҷаҳонро мунтазам баргузор намояд. Аз соли 1950 чемпионатҳо ҳар 4 сол ва аз соли 1982 ҳар ду сол баргузор мешаванд.

 Такмили техника 
То миёнаҳои асри XX варзишгарон ҳангоми парвоз дастонро фаъолона меҷунбонданд, зеро фикр мекарданд, ки ин ба зиёд шудани суръат ва дарозии париш кумак мекунад. Норвежиҳо чунин услубро истифода мебурданд, дар ҳоле ки финҳо ба аэродинамика аҳамияти бештар медоданд.

Навоварии муҳимро варзишгари шведӣ Ян Боклёв дар соли 1986 пешниҳод кард. Ӯ дар фазаи парвоз нӯгҳои лижаро ба шакли ҳарфи лотинии «V» мекушод. Ин услуб бо номи «V-услуб» ё «услуби Боклёв» машҳур шуд. Таҳқиқот нишон доданд, ки ин техника метавонад дарозии паришро то 10% зиёд кунад. Аз аввали солҳои 1990 V-услуб ба стандарти умумӣ табдил ёфт.

Аз соли 1992 мусобиқаҳои инфиродӣ дар трамплинҳои 90 ва 120 метр ва мусобиқаҳои даставӣ дар трамплини 120 метр баргузор мешаванд. Ҳамчунин тасниф ва тарҳи трамплинҳо тағйир ёфт ва онҳо амнтар гардиданд.

 Эзоҳ 

Гурӯҳ:Варзишҳои зимистона
Гурӯҳ:Варзишҳои олимпӣ
Гурӯҳ:Лижаронӣ